
16 հուլիսի 2026 թվականի  N      - Լ


ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ  ԿԱՌԱՎԱՐՈՒԹՅԱՆ 2021  ԹՎԱԿԱՆԻ ՓԵՏՐՎԱՐԻ 25-Ի N 252-Լ ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
-----------------------------------------------------------------------------------------------------------------

Հիմք ընդունելով «Կառավարության կառուցվածքի և գործունեության մասին» օրենքի 12-րդ հոդվածի 1-ին և 2-րդ մասերը, ինչպես նաև «Նորմատիվ իրավական ակտերի մասին» օրենքի 33-րդ և 34-րդ հոդվածները` Հայաստանի Հանրապետության կառավարությունը    ո ր ո շ ու մ     է.
1. Հայաստանի Հանրապետության կառավարության 2021 թվականի փետրվարի 25-ի «Կառավարության աշխատակարգը հաստատելու մասին» N 252-Լ որոշման հավելվածում կատարել հետևյալ լրացումը և փոփոխությունները՝
1) 4-րդ կետն առաջին նախադասությունից հետո լրացնել հետևյալ բովանդակությամբ նոր նախադասությամբ․
«Միջոցառումների ծրագիրն արտացոլում է միայն Կառավարության ծրագրով ստանձնած հանձնառությունների իրականացմանն ուղղված միջոցառումները՝ բացառելով ամենօրյա գործառնական միջոցառումների ներառումը։ Միջոցառումների փոփոխության անհրաժեշտության դեպքում ՀՀ կառավարության որոշման համապատասխան նախագիծը ՀՀ վարչապետի աշխատակազմ է ներկայացվում սահմանված վերջնաժամկետը լրանալուց առնվազն երեք ամիս առաջ՝ նախապես շրջանառելով այն սույն աշխատակարգի 15-20-րդ կետերով սահմանված կարգով:».
2) ուժը կորցրած ճանաչել 8-րդ կետը. 
3) [bookmark: _heading=h.euxvyfour66m]հավելվածի N 1 ձևը շարադրել նոր խմբագրությամբ՝ համաձայն հավելվածի։
2. Սույն որոշումն ուժի մեջ է մտնում հրապարակմանը հաջորդող օրվանից:

             Հավելված  
      						       ՀՀ կառավարության 2026 թվականի
												       հուլիսի 16-ի N         - Լ  որոշման

	 «Ձև N 1

	

	ԿԱՌԱՎԱՐՈՒԹՅԱՆ ԳՈՐԾՈՒՆԵՈՒԹՅԱՆ ՄԻՋՈՑԱՌՈՒՄՆԵՐԻ ԾՐԱԳԻՐ

	Ուղիղ մեջբերվում է կառավարության ծրագրով ստանձնած հանձնառության (նպատակը, բարեփոխումը, թիրախը կամ այլ ձևակերպմամբ) կետի հերթական համարը, և մեկ նախադասությամբ ներկայացվում է Կառավարության ծրագրով սահմանված հանձնառությունը։

	N
	Միջոցառում
	Նկարագրություն
	Ուղղակի արդյունքի ցուցանիշ
	Միջանկյալ արդյունքի ցուցանիշ
	Պատասխանատու
	Համակատարող (համակատարողներ)
	Վերջնա-ժամկետ
	Ֆինանսավորման կանխատեսվող չափը
	Ֆինանսավորման աղբյուրը

	 
	Լրացվում է այն գործողությունը, որը հանրային իշխանության մարմինն իրականացնելու է Կառավարության ծրագրով սահմանված համապատասխան նպատակին հասնելու համար։ Գործողությունը չպետք է պարունակի ամենօրյա գործառնական միջոցառումներ:
	Տրվում է միջոցառման հստակ, բայց սեղմ նկարագիրը (առավելագույնը 50 բառ): Հավելյալ ներկայացվում է նաև այն իրավական ակտերի ցանկը, որոնք ընդունելու կարիք կարող է առաջանալ միջոցառման իրականացման ընթացքում։ 
	Lրացվում է միջոցառման հստակ, չափելի, ստուգելի և իրատեսական անմիջական հետևանքը (ծառայություն, արտադրանք, ապրանք և այլն)։
	Նշվում է ուղղակի արդյունքից բխող կառավարելի և չափելի հետևանքը՝ արտացոլելով հանրային կյանքի բոլոր ոլորտներում, այդ թվում՝ քաղաքացու և բիզնեսի կյանքում ակնկալվող արդյունքը։  Նույն ցուցանիշը կարող է վերաբերել մի քանի միջոցառումների՝ իբրև վերջիններիս գումարային արդյունք։
	Նշվում է այն գերատեսչությունը, որն առաջնորդելու է միջոցառման իրականացման ամբողջ գործընթացը և պատասխանատու է լինելու դրա արդյունքների համար։
	Սահմանվում են այն գերատեսչու-թյունները, որոնք ներգրավվելու են միջոցառման իրականացման աշխատանքներում։
	Սահմանվում են միջոցառման ավարտի ամիսը և տարեթիվը։ Եթե միջոցա-ռումը շարունա-կական է, ապա հնարավո-րության դեպքում անհրա-ժեշտ է սահմա-նել մի վերջնա-ժամկետ, որի ժամանակ կգնա-հատվի միջոցառման արդյունավետու-թյունը՝ իրակա-նացման շարունա-կականությունը որոշելու նպատակով։
	[bookmark: _GoBack]Նշվում է միջոցառ-ման համար կոնկրետ ֆինանսավորման համար կանխա-տեսվող ծավալը՝ ընդհանուր գումարով:
Եթե ֆինանսա-վորման կարիք առկա չէ, ապա նշվում է «Հավելյալ ֆինանսա-վորում չի պահանջ-վում»։ 
Առկայության դեպքում նշվում է նաև այն բյուջետային ծրագրի և միջոցառման դասիչը, որի շրջանակներում իրականացվելու է միջոցառման ֆինանսավորումը։                         Այն դեպքերում, երբ ֆինանսավորման աղբյուրներն ավելի են մեկից, նշվում են բոլոր աղբյուրներն ու ընդհանուր ֆինանսավորման ծավալում դրանց համամաս-նությունները։
	Նշվում է միջոցառման ֆինանսավորման աղբյուրը (աղբյուրները) (պետական բյուջե,զարգացման կոնկրետ գործընկերոջից ներգրավվող դրամաշնորհային միջոցներ կամ ՊՄԳ ձևաչափ):


»:

